BIZ พุ่งพรวดเกือบ 10% หลังเซ็นสัญญาซื้อขายเครื่องมือแพทย์กับ BDMS
BIZ พุ่งพรวดเกือบ 10% หลังเซ็นสัญญาซื้อขายเครื่องมือแพทย์ กับ BDMS มูลค่า 169 ลบ. ล่าสุด ณ เวลา 14.45 น. ราคาอยู่ที่ 4.34 บาท บวก 0.38 บาท หรือ 9.60% สูงสุดที่ 4.40 บาท ต่ำสุดที่ 3.94 บาท มูลค่าซื้อขายที่ 122.34 ล้านบาท

7 ต.ค. 2559

ผู้สื่อข่าวรายงานว่า ราคาหุ้นบริษัท บิสซิเนสอะไลเม้นท์ จำกัด (มหาชน) หรือ BIZ ณ เวลา 14.45 น. ราคาอยู่ที่ 4.34 บาท บวก 0.38 บาท หรือ 9.60% สูงสุดที่ 4.40 บาท ต่ำสุดที่ 3.94 บาท มูลค่าซื้อขายที่ 122.34 ล้านบาท 
 
 
โดย BIZ ระบุว่าบริษัทได้ลงนามในสัญญาซื้อขายครุภัณฑ์การแพทย์ กับบริษัท กรุงเทพดุสิตเวชการ จำกัด (มหาชน) หรือ BDMS ในการจำหน่ายและดำเนินการติดตั้งเครื่องเร่งอนุภาคฉายรังสี พร้อมระบบคอมพิวเตอร์วางแผนการรักษา และอุปกรณ์การใช้งาน มูลค่า 169 ล้านบาท ซึ่งเป็นราคารวมภาษีมูลค่าเพิ่ม 7% มีระยะเวลาสัญญา 300 วัน
สำหรับการจำหน่ายและติดตั้งเครื่องเร่งอนุภาคฉายรังสี พร้อมระบบคอมพิวเตอร์วางแผนการรักษา และอุปกรณ์การใช้งาน ประกอบด้วย เครื่องเร่งอนุภาคฉายรังสี ระบบคอมพิวเตอร์วางแผนการรักษา และระบบบันทึกและตรวจสอบข้อมูล ,อุปกรณ์ประกอบการฉายรังสี การวางแผน และควบคุมคุณภาพ , Immobilization Device ต่าง ๆ และการปรับปรุงและตกแต่งห้องให้เหมาะสมสำหรับติดตั้งเครื่อง